《春日即事二首 其一》
唐代·耿湋

诗书成志业，懒慢致蹉跎。圣代丹霄远，明时白发多。

浅谋堪自笑，穷巷忆谁过。寂寞前山暮，归人樵采歌。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。